CELEX: 32014R0069
Language: fi
Date: 2014-01-27 00:00:00
Title: Komission asetus (EU) N:o 69/2014, annettu 27 päivänä tammikuuta 2014 , ilma-alusten ja niihin liittyvien tuotteiden, osien ja laitteiden lentokelpoisuus- ja ympäristösertifiointia sekä suunnittelu- ja tuotanto-organisaatioiden sertifiointia koskevista täytäntöönpanosäännöistä annetun asetuksen (EU) N:o 748/2012 muuttamisesta  ETA:n kannalta merkityksellinen teksti

28.1.2014   
            
            
               FI
            
            
               Euroopan unionin virallinen lehti
            
            
               L 23/12
            
         
      KOMISSION ASETUS (EU) N:o 69/2014,
   annettu 27 päivänä tammikuuta 2014,
   ilma-alusten ja niihin liittyvien tuotteiden, osien ja laitteiden lentokelpoisuus- ja ympäristösertifiointia sekä suunnittelu- ja tuotanto-organisaatioiden sertifiointia koskevista täytäntöönpanosäännöistä annetun asetuksen (EU) N:o 748/2012 muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisistä siviili-ilmailua koskevista säännöistä ja Euroopan lentoturvallisuusviraston perustamisesta sekä neuvoston direktiivin 91/670/ETY, asetuksen (EY) N:o 1592/2002 ja direktiivin 2004/36/EY kumoamisesta 20 päivänä helmikuuta 2008 annetun Euroopan parlamentin ja neuvoston asetuksen (EY) N:o 216/2008 (1) ja erityisesti sen 5 artiklan 5 kohdan,
   sekä katsoo seuraavaa:
   
               (1)
            
            
               Asetuksen (EY) N:o 216/2008 5 artiklaa, joka käsittelee lentokelpoisuutta, laajennettiin niin, että käyttöönsoveltuvuuden arviointia koskevia seikkoja sisällytettiin tyyppihyväksynnän täytäntöönpanosääntöihin.
            
         
               (2)
            
            
               Euroopan lentoturvallisuusvirasto, jäljempänä ’virasto’, totesi, että komission asetusta (EU) N:o 748/2012 (2) oli tarpeen muuttaa, jotta virasto voisi hyväksyä käyttöönsoveltuvuustiedot osana tyyppihyväksyntämenettelyä.
            
         
               (3)
            
            
               Virasto laati käyttöönsoveltuvuustietojen käsitettä koskevien täytäntöönpanosääntöjen luonnoksen ja toimitti sen lausuntona (3) komissiolle asetuksen (EY) N:o 216/2008 19 artiklan 1 kohdan mukaisesti.
            
         
               (4)
            
            
               Asetuksen (EU) N:o 748/2012 5 artikla perustuu komission asetuksen (EY) N:o 1702/2003 (4) 2 c artiklaan. Asetuksen (EY) N:o 1702/2003 2 c artikla otettiin käyttöön toiminnan jatkamiseksi väliaikaisesti niiden tyyppien osalta, joiden tyyppihyväksynnän voimassaoloa ei jatkettu asetuksen (EY) N:o 1702/2003 2 a artiklalla. Koska tämä väliaikainen järjestely päättyi lopullisesti 28 päivänä syyskuuta 2009, asetuksen (EU) N:o 748/2012 5 artikla olisi poistettava.
            
         
               (5)
            
            
               Sekaannusten ja oikeudellisen epävarmuuden välttämiseksi 3 artiklan osalta asetuksen (EU) N:o 748/2012 liitteessä I (osa 21) olevassa 21.A.16A, 21.A.16B, 21.A.17, 21.A.31, 21.A.101 ja 21.A.174 kohdassa on tarpeen korvata viittaukset ”lentokelpoisuussääntöihin” viittauksiksi ”sertifiointieritelmiin”.
            
         
               (6)
            
            
               Sekaannusten ja oikeudellisen epävarmuuden välttämiseksi asetuksen (EU) n:o 748/2012 liitteessä I (osa 21) olevan 21.A.4, 21.A.90A, 21.A.90B, 21.A.91, 21.A.92, 21.A.93, 21.A.95, 21.A.97, 21.A.103, 21.A.107, 21.A.109, 21.A.111, 21.A.263 ja 21.A.435 kohdan osalta on tarpeen korvata viittaukset ”tyyppisuunnitelmaan” viittauksilla ”tyyppihyväksyntätodistukseen”.
            
         
               (7)
            
            
               Sen vuoksi asetusta (EU) N:o 748/2012 olisi muutettava.
            
         
               (8)
            
            
               Tässä asetuksessa säädetyt toimenpiteet ovat asetuksen (EY) N:o 216/2008 65 artiklalla perustetun komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EU) N:o 748/2012 seuraavasti:
   
               1)
            
            
               Muutetaan 3 artikla seuraavasti:
               
                           a)
                        
                        
                           Korvataan 1 kohdan a alakohdan i alakohta seuraavasti:
                           
                                       ”i)
                                    
                                    
                                       sen tyyppihyväksynnän perusteina ovat olleet:
                                       
                                                   —
                                                
                                                
                                                   JAA:n tyyppihyväksynnän perusteet, jos tuote on sertifioitu JAA:n menettelyjen mukaisesti JAA:n tietolomakkeessa määritetyllä tavalla, tai
                                                
                                             
                                                   —
                                                
                                                
                                                   muiden tuotteiden osalta suunnitteluvaltion tyyppihyväksynnän tietolomakkeessa määritellyt tyyppihyväksynnän perusteet, jos kyseinen suunnitteluvaltio on ollut:
                                                   
                                                               —
                                                            
                                                            
                                                               jäsenvaltio, ellei virasto ole määrittänyt, ottaen erityisesti huomioon käytössä olevat sertifiointieritelmät ja käyttökokemukset, etteivät kyseiset tyyppihyväksynnän perusteet varmista asetuksen (EY) N:o 216/2008 ja tämän asetuksen turvallisuustasoa vastaavaa tasoa, tai
                                                            
                                                         
                                                               —
                                                            
                                                            
                                                               valtio, jonka kanssa jäsenvaltio on tehnyt kahdenvälisen lentokelpoisuutta koskevan sopimuksen tai vastaavan järjestelyn, jonka perusteella tällaiset tuotteet on sertifioitu kyseisen suunnitteluvaltion sertifiointieritelmien mukaisesti, ellei virasto ole määrittänyt, etteivät tällaiset sertifiointieritelmät tai käyttökokemus tai suunnitteluvaltion turvallisuusjärjestelmä varmista asetuksen (EY) N:o 216/2008 ja tämän asetuksen turvallisuustasoa vastaavaa tasoa.
                                                            
                                                         
                                             Virasto tekee alustavan arvioinnin toisen luetelmakohdan säännösten vaikutuksista ja antaa komissiolle lausunnon, johon sisältyy mahdollisesti ehdotuksia tämän asetuksen muuttamiseksi;”
                                    
                                 
                     
                           b)
                        
                        
                           Korvataan 2 kohdan c ja d alakohta seuraavasti:
                           
                                       ”c)
                                    
                                    
                                       poiketen siitä, mitä liitteessä I (osa 21) olevassa 21.A.17A kohdassa säädetään, tyyppihyväksynnän perusteina ovat JAA:n tai tarvittaessa jäsenvaltion hyväksynnän hakemisajankohtana vahvistamat perusteet;
                                    
                                 
                                       d)
                                    
                                    
                                       liitteessä I (osa 21) olevan 21.A.20 kohdan a ja d alakohdan noudattamiseksi JAA:n tai jäsenvaltion menettelyissä tehdyt vaatimustenmukaisuutta koskevat havainnot katsotaan viraston tekemiksi havainnoiksi.”
                                    
                                 
                     
         
               2)
            
            
               Poistetaan 5 artikla.
            
         
               3)
            
            
               Lisätään 7 a artikla seuraavasti:
               ”7 a artikla
               Käyttöönsoveltuvuustiedot
               1.   Ennen 17 päivää helmikuuta 2014 annetun tyyppihyväksyntätodistuksen haltijan, jonka aikomuksena on toimittaa uusi ilma-alus EU:n lentotoiminnan harjoittajalle joko 17 päivänä helmikuuta 2014 tai sen jälkeen, on saatava liitteessä 1 (osa 21) olevan 21.A.21 kohdan e alakohdan mukainen hyväksyntä, paitsi jos kyseessä on huoltotodisteen antajien tyyppikelpuutuskoulutuksen vähimmäisvaatimusten mukainen koulutus tai simulaattori(e)n objektiiviseen hyväksymiseen käytettävät ilma-aluksesta lähtöisin olevat vertailutiedot. Hyväksyntä on saatava viimeistään 18 päivänä joulukuuta 2015 tai ennen kuin EU:n lentotoiminnan harjoittaja aloittaa liikennöinnin ilma-aluksella, sen mukaan kumpi ajankohta on myöhäisempi. Käyttöönsoveltuvuustiedot voidaan rajoittaa koskemaan toimitettua mallia.
               2.   Tyyppihyväksyntätodistuksen hakijan, joka hakee todistusta ennen 17 päivää helmikuuta 2014 eikä tyyppihyväksyntätodistusta ole annettu ennen 17 päivää helmikuuta 2014, on saatava liitteessä 1 (osa 21) olevan 21.A.21 kohdan e alakohdan mukainen hyväksyntä, paitsi jos kyseessä on huoltotodisteen antajien tyyppikelpuutuskoulutuksen vähimmäisvaatimusten mukainen koulutus tai simulaattori(e)n objektiiviseen hyväksymiseen käytettävät ilma-aluksesta lähtöisin olevat vertailutiedot. Hyväksyntä on saatava viimeistään 18 päivänä joulukuuta 2015 tai ennen kuin EU:n lentotoiminnan harjoittaja aloittaa liikennöinnin ilma-aluksella, sen mukaan kumpi ajankohta on myöhäisempi. Virasto hyväksyy viranomaisten vaatimustenmukaisuutta koskevat havainnot, jotka on tehty JAA:n tai viraston johtamissa arviointilautakunnan (Operational Evaluation Board, OEB) prosesseissa ennen tämän asetuksen voimaantuloa, ilman muita tarkastuksia.
               3.   Arviointilautakunnan kertomusten ja JAA:n menettelyjä noudattaen vahvistettujen tai viraston vahvistamien perusminimivarusteluettelojen, jotka on annettu ennen tämän asetuksen voimaantuloa, on katsottava muodostavan liitteessä 1 (osa 21) olevan 21.A.21 kohdan e alakohdan mukaisesti hyväksytyt käyttöönsoveltuvuustiedot, ja ne on sisällytettävä tyyppihyväksyntätodistukseen. Tyyppihyväksyntätodistuksen haltijoiden on ennen 18 päivää kesäkuuta 2014 annettava virastolle ehdotus käyttöönsoveltuvuustietojen jaosta pakollisiin ja vapaaehtoisiin tietoihin.
               4.   Käyttöönsoveltuvuustiedot sisältävän tyyppihyväksyntätodistuksen haltijoiden on ennen 18 päivää joulukuuta 2015 saatava hyväksyntä niiden suunnitteluorganisaation hyväksynnän tai, tapauksen mukaan, suunnitteluorganisaation hyväksyntää vastaavien menettelyjen soveltamisalan laajentamiseksi käyttöönsoveltuvuuteen liittyviin näkökohtiin.”
            
         
               4)
            
            
               Muutetaan liite 1 (osa 21) tämän asetuksen liitteen mukaisesti.
            
         2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Liitteessä olevaa 16–34 kohtaa ja 43 kohtaa sovelletaan niihin, jotka hakevat hyväksyntää tyyppihyväksyntätodistuksen muutokselle, ja niihin, jotka hakevat lisätyyppihyväksyntätodistusta 19 päivästä joulukuuta 2016 alkaen.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 27 päivänä tammikuuta 2014.
      
         
            Komission puolesta
         
         
            Puheenjohtaja
         
         José Manuel BARROSO
         
      
   
   
      (1)  EUVL L 79, 19.3.2008, s. 1.
   
      (2)  EUVL L 224, 21.8.2012, s. 1.
   
      (3)  Euroopan lentoturvallisuusviraston lausunto nro 07/2011, annettu 13 päivänä joulukuuta 2011, saatavilla osoitteessa http://easa.europa.eu/official-publication/agency-opinions.php
   
      (4)  EUVL L 243, 27.9.2003, s. 6.
   
      LIITE
      Muutetaan asetuksen (EU) N:o 748/2012 liite I (osa 21) seuraavasti:
      
                  1)
               
               
                  Korvataan 21.A.4 kohta seuraavasti:
                  ”21.A.4   Suunnittelun ja tuotannon välinen koordinaatio
                  
                  Jokaisen tyyppihyväksyntätodistuksen, rajoitetun tyyppihyväksyntätodistuksen, lisätyyppihyväksyntätodistuksen, ETSO-valtuutuksen, tyyppihyväksyntätodistuksen muutoksen hyväksynnän tai korjaussuunnitelman hyväksynnän haltijan on tarvittaessa toimittava yhteistyössä tuotanto-organisaation kanssa, jotta varmistetaan
                  
                              a)
                           
                           
                              21A.122 kohdassa, 21A.130 kohdan b alakohdan 3 ja 4 alakohdassa, 21A.133 kohdassa tai 21A.165 kohdan c alakohdan 2 ja 3 alakohdassa vaadittu riittävä yhteistyö suunnittelun ja tuotannon välillä; ja
                           
                        
                              b)
                           
                           
                              tuotteen, osan tai laitteen jatkuvan lentokelpoisuuden ylläpitämisen tukeminen asianmukaisesti.”
                           
                        
            
                  2)
               
               
                  Lisätään 21.A.15 kohtaan d alakohta seuraavasti:
                  
                              ”d)
                           
                           
                              Ilma-aluksen tyyppihyväksyntätodistusta tai rajoitettua tyyppihyväksyntätodistusta koskevaan hakemukseen on sisällyttävä hakemus käyttöönsoveltuvuustietojen hyväksyntää varten tai alkuperäistä hakemusta on täydennettävä tällaisella hakemuksella, johon sisältyvät soveltuvin osin seuraavat tiedot:
                              
                                          1.
                                       
                                       
                                          lentäjien tyyppikoulutuksen vähimmäisvaatimukset, tyyppikelpuutuksen määrittäminen mukaan luettuna;
                                       
                                    
                                          2.
                                       
                                       
                                          lentäjien tyyppikoulutukseen liittyvien simulaattorien objektiiviseen hyväksymiseen käytettävien ilma-aluksesta lähtöisin olevien vertailutietojen tai niiden väliaikaista hyväksymistä tukevien alustavien tietojen tarvittavan laajuuden määrittely;
                                       
                                    
                                          3.
                                       
                                       
                                          huoltotodisteen antajien tyyppikelpuutuskoulutuksen vähimmäisvaatimukset, tyyppikelpuutuksen määrittäminen mukaan luettuna;
                                       
                                    
                                          4.
                                       
                                       
                                          tyypin tai version määrittäminen matkustamomiehistön osalta ja tyyppikohtaiset tiedot matkustamomiehistöä varten;
                                       
                                    
                                          5.
                                       
                                       
                                          perusminimivarusteluettelo; ja
                                       
                                    
                                          6.
                                       
                                       
                                          muut tyyppiin liittyvät käyttöönsoveltuvuustekijät.”
                                       
                                    
                        
            
                  3)
               
               
                  Korvataan 21.A.16A kohta seuraavasti:
                  ”21.A.16A   Sertifiointieritelmät
                  
                  Virasto antaa asetuksen (EY) N:o 216/2008 19 artiklan mukaisesti sertifiointieritelmiä, myös käyttöönsoveltuvuustietojen sertifiointieritelmiä, joiden avulla voidaan vakioidusti osoittaa tuotteiden, osien ja laitteiden täyttävän asetuksen (EY) N:o 216/2008 liitteiden I, III ja IV keskeiset vaatimukset. Kyseisten eritelmien on oltava riittävän yksityiskohtaisia ja tarkkoja, jotta hakijat voivat selvittää, millä ehdoin todistuksia annetaan, muutetaan tai täydennetään.”
               
            
                  4)
               
               
                  Korvataan 21.A.16B kohta seuraavasti:
                  ”21.A.16B   Erityisehdot
                  
                  
                              a)
                           
                           
                              Virasto laatii tuotteelle erityiset yksityiskohtaiset tekniset eritelmät eli erityisehdot, mikäli tuotetta koskevissa sertifiointieritelmissä ei ole annettu riittävän tarkkoja tai asianmukaisia turvallisuusvaatimuksia tuotteelle seuraavista syistä:
                              
                                          1.
                                       
                                       
                                          tuotteessa on uusia tai epätavallisia suunnitteluominaisuuksia verrattuna niihin suunnitteluperiaatteisiin, joihin sovellettavat sertifiointieritelmät perustuvat; tai
                                       
                                    
                                          2.
                                       
                                       
                                          tuotteen aiottu käyttötarkoitus on epätavallinen; tai
                                       
                                    
                                          3.
                                       
                                       
                                          muiden samankaltaisten tuotteiden käytöstä tai tuotteista, joilla on samankaltaisia suunnitteluominaisuuksia, saatujen kokemusten perusteella on käynyt ilmi, että turvallisuutta vaarantavia vikoja voi syntyä.
                                       
                                    
                        
                              b)
                           
                           
                              Erityisehdot sisältävät turvallisuusvaatimuksia, joita virasto pitää välttämättöminä sovellettavissa sertifiointieritelmissä määritettyä turvallisuustasoa vastaavan turvallisuustason saavuttamiseksi.”
                           
                        
            
                  5)
               
               
                  Muutetaan 21.A.17 kohta seuraavasti:
                  
                              a)
                           
                           
                              Korvataan otsikko seuraavasti:
                              ”21.A.17A   Tyyppihyväksynnän perusteet”
                           
                        
                              b)
                           
                           
                              Korvataan 1 kohdan a alakohta seuraavasti:
                              
                                          ”1.
                                       
                                       
                                          Viraston vahvistamat sovellettavat sertifiointieritelmät, jotka ovat voimassa todistuksen hakemispäivänä, ellei
                                          
                                                      i)
                                                   
                                                   
                                                      virasto määrää muuta; tai
                                                   
                                                
                                                      ii)
                                                   
                                                   
                                                      noudateta myöhemmin voimaantulevien muutosten sertifiointieritelmiä hakijan päätöksestä tai c ja d alakohdan mukaisesti;”
                                                   
                                                
                                    
                        
                              c)
                           
                           
                              Korvataan 2 alakohdan c alakohta seuraavasti:
                              
                                          ”2.
                                       
                                       
                                          hakea alkuperäiseen hakemukseen pidennystä ja noudattaa niitä sovellettavia sertifiointieritelmiä, jotka ovat olleet voimassa hakijan valitsemana päivänä, joka ei saa olla aikaisempi kuin päivä, joka edeltää tyyppihyväksyntätodistuksen antamista enintään b alakohdassa alkuperäistä hakemusta varten vahvistetun ajan.”
                                       
                                    
                        
            
                  6)
               
               
                  Lisätään 21.A.17B kohta seuraavasti:
                  ”21.A.17B   Käyttöönsoveltuvuustietojen sertifiointiperusteet
                  
                  
                              a)
                           
                           
                              Viraston on ilmoitettava hakijalle käyttöönsoveltuvuustietojen sertifiointiperusteet. Niihin on kuuluttava seuraavat:
                              
                                          1.
                                       
                                       
                                          sertifiointieritelmät, joita sovelletaan 21.A.16A kohdan mukaisesti annettuihin käyttöönsoveltuvuustietoihin, jotka ovat voimassa sinä päivänä, kun hakemus tai lisähakemus esitetään, jollei
                                          
                                                      i)
                                                   
                                                   
                                                      virasto hyväksy muita keinoja, joilla osoitetaan asetuksen (EY) N:o 216/2008 liitteissä I, III ja IV olevien keskeisten vaatimusten täyttyminen; tai
                                                   
                                                
                                                      ii)
                                                   
                                                   
                                                      hakija valitse myöhemmin voimaantulevien muutosten sertifiointieritelmien noudattamista;
                                                   
                                                
                                    
                                          2.
                                       
                                       
                                          edellä 21.A.16B kohdan a alakohdan mukaisesti määrätyt mahdolliset erityisehdot.
                                       
                                    
                        
                              b)
                           
                           
                              Jos hakija haluaa noudattaa jotakin sertifiointieritelmiin tehtyä muutosta, joka on tullut voimaan tyyppihyväksyntätodistusta koskevan hakemuksen jättämisen jälkeen, hakijan on noudatettava myös muita sertifiointieritelmiä, jotka viraston näkemyksen mukaan liittyvät suoranaisesti kyseiseen muutokseen.”
                           
                        
            
                  7)
               
               
                  Muutetaan 21.A.20 kohta seuraavasti:
                  
                              a)
                           
                           
                              Korvataan otsikko seuraavasti:
                              
                                 ”Tyyppihyväksynnän perusteiden, käyttöönsoveltuvuustietojen sertifiointiperusteiden ja ympäristönsuojeluvaatimusten noudattaminen”
                              
                           
                        
                              b)
                           
                           
                              Korvataan a alakohta seuraavasti:
                              
                                          ”a)
                                       
                                       
                                          Tyyppihyväksyntätodistuksen tai rajoitetun tyyppihyväksyntätodistuksen hakijan on osoitettava, että sovellettavat tyyppihyväksynnän perusteet, sovellettavat käyttöönsoveltuvuustietojen sertifiointiperusteet ja ympäristönsuojeluvaatimukset täyttyvät, sekä esitettävä virastolle, miten vaatimustenmukaisuus on osoitettu.”
                                       
                                    
                        
            
                  8)
               
               
                  Muutetaan 21.A.21 kohta seuraavasti:
                  
                              a)
                           
                           
                              Korvataan 1 alakohdan c alakohta seuraavasti:
                              
                                          ”1.
                                       
                                       
                                          tuote, jolle sertifiointia haetaan, täyttää sovellettavat tyyppihyväksynnän perusteet ja ympäristönsuojeluvaatimukset, jotka on määritetty 21.A.17A ja 21.A.18 kohdan mukaisesti;”
                                       
                                    
                        
                              b)
                           
                           
                              Lisätään e ja f alakohta seuraavasti:
                              
                                          ”e)
                                       
                                       
                                          Jos kyseessä on ilma-aluksen tyyppihyväksyntätodistus, osoitetaan, että käyttöönsoveltuvuustiedot ovat 21.A.17B kohdan mukaisesti määritettyjen sovellettavien käyttöönsoveltuvuustietojen sertifiointiperusteiden mukaiset.
                                       
                                    
                                          f)
                                       
                                       
                                          Poiketen siitä, mitä e alakohdassa säädetään, ja 21.A.20 kohdan d alakohdassa tarkoitettuun ilmoitukseen liitetystä hakijan pyynnöstä ilma-aluksen tyyppihyväksyntätodistus voidaan antaa ennen sovellettavien käyttöönsoveltuvuustietojen sertifiointiperusteiden noudattamisen osoittamista, jos hakija osoittaa käyttöönsoveltuvuustietojen sertifiointiperusteiden noudattamisen ennen kuin käyttöönsoveltuvuustietoja on todellisuudessa käytettävä.”
                                       
                                    
                        
            
                  9)
               
               
                  Korvataan 21.A.23 kohta seuraavasti:
                  ”21.A.23   Rajoitetun tyyppihyväksyntätodistuksen antaminen
                  
                  
                              a)
                           
                           
                              Jos ilma-alus ei täytä 21.A.21 kohdan c alakohdan vaatimuksia, hakijalla on oikeus saada viraston myöntämä ilma-aluksen rajoitettu tyyppihyväksyntätodistus, jos
                              
                                          1.
                                       
                                       
                                          hakija noudattaa viraston tyyppihyväksynnän perusteita, joilla varmistetaan riittävä turvallisuus ilma-aluksen aiotussa käytössä, sekä asiaan sovellettavia ympäristönsuojeluvaatimuksia;
                                       
                                    
                                          2.
                                       
                                       
                                          hakija toteaa nimenomaisesti olevansa valmis noudattamaan 21.A.44 kohtaa;
                                       
                                    
                                          3.
                                       
                                       
                                          ilma-aluksen rajoitetun tyyppihyväksyntätodistuksen osalta osoitetaan, että käyttöönsoveltuvuustiedot ovat 21.A.17B kohdan mukaisesti määritettyjen sovellettavien käyttöönsoveltuvuustietojen sertifiointiperusteiden mukaiset.
                                       
                                    
                        
                              b)
                           
                           
                              Poiketen siitä, mitä 3 kohdan a alakohdassa säädetään, ja 21.A.20 kohdan d alakohdassa tarkoitettuun ilmoitukseen liitetystä hakijan pyynnöstä, ilma-aluksen rajoitettu tyyppihyväksyntätodistus voidaan antaa ennen sovellettavien käyttöönsoveltuvuustietojen sertifiointiperusteiden noudattamisen osoittamista, jos hakija osoittaa käyttöönsoveltuvuustietojen sertifiointiperusteiden noudattamisen ennen kuin käyttöönsoveltuvuustietoja on todellisuudessa käytettävä.
                           
                        
                              c)
                           
                           
                              Ilma-alukseen asennetulla moottorilla, potkurilla tai molemmilla
                              
                                          1.
                                       
                                       
                                          on oltava tyyppihyväksyntätodistus, joka on annettu tai määritetty tämän asetuksen mukaisesti; tai
                                       
                                    
                                          2.
                                       
                                       
                                          niiden on osoitetusti oltava ilma-aluksen turvallisen käytön kannalta tarpeellisten sertifiointieritelmien mukaisia.”
                                       
                                    
                        
            
                  10)
               
               
                  Korvataan 21.A.31 kohdan a alakohdan 3 alakohta seuraavasti:
                  
                              ”3.
                           
                           
                              hyväksytty sovellettavien sertifiointieritelmien mukainen lentokelpoisuusrajoituksia koskeva osa ohjeista jatkuvan lentokelpoisuuden ylläpitämiseksi; ja”
                           
                        
            
                  11)
               
               
                  Korvataan kohta 21.A.41 seuraavasti:
                  ”21.A.41   Tyyppihyväksyntätodistus
                  
                  Tyyppihyväksyntätodistuksen ja rajoitetun tyyppihyväksyntätodistuksen on katettava tyyppisuunnitelma, käyttörajoitukset, tyyppihyväksyntätodistuksen lentokelpoisuutta ja päästöjä koskevat tietolomakkeet, sovellettavat tyyppihyväksynnän perusteet ja ympäristönsuojeluvaatimukset, joita virasto vaatii noudatettaviksi, sekä mahdolliset muut ehdot tai rajoitukset, joita tuotteelle on määrätty sovellettavissa sertifiointieritelmissä ja ympäristönsuojeluvaatimuksissa. Ilma-aluksen tyyppihyväksyntätodistuksen ja rajoitetun tyyppihyväksyntätodistuksen on molempien lisäksi sisällettävä sovellettavat käyttöönsoveltuvuustietojen sertifiointiperusteet, käyttöönsoveltuvuustiedot ja melua koskevat tyyppihyväksyntätodistuksen tietolomakkeet. Moottorin tyyppihyväksyntätodistuksen tietolomakkeeseen on sisällyttävä myös tiedot päästövaatimusten noudattamisesta.”
               
            
                  12)
               
               
                  Korvataan 21.A.44 kohdan a alakohta seuraavasti:
                  
                              ”a)
                           
                           
                              noudatettava 21.A.3A, 21.A.3B, 21.A.4, 21.A.55, 21.A.57, 21.A.61 ja 21.A.62 kohdassa vahvistettuja velvollisuuksia, ja todistuksen haltijan on sitä varten jatkuvasti täytettävä 21.A.14 kohdan pätevyysvaatimukset; ja”
                           
                        
            
                  13)
               
               
                  Korvataan kohta 21.A.55 seuraavasti:
                  ”21.A.55   Tietojen säilyttäminen
                  
                  Tyyppihyväksyntätodistuksen tai rajoitetun tyyppihyväksyntätodistuksen haltijan on pidettävä kaikki oleelliset suunnittelutiedot, piirustukset ja koeraportit, tuotteen tarkastustiedot mukaan luettuina, viraston käytettävissä ja tiedot on säilytettävä, jotta voidaan hankkia tarvittavat tiedot tuotteen jatkuvan lentokelpoisuuden, käyttöönsoveltuvuustietojen jatkuvan voimassaolon sekä sovellettavien ympäristönsuojeluvaatimusten noudattamisen varmistamiseksi.”
               
            
                  14)
               
               
                  Korvataan 21.A.57 kohta seuraavasti:
                  ”21.A.57   Käsikirjat
                  
                  Tyyppihyväksyntätodistuksen tai rajoitetun tyyppihyväksyntätodistuksen haltijan on laadittava tuotteelle kaikkien sellaisten käsikirjojen alkuperäiskappaleet, joita sovellettavat tyyppihyväksynnän perusteet ja käyttöönsoveltuvuustietojen sertifiointiperusteet sekä ympäristönsuojeluvaatimukset edellyttävät, ylläpidettävä ja päivitettävä niitä sekä toimitettava pyydettäessä virastolle käsikirjojen jäljennökset.”
               
            
                  15)
               
               
                  Lisätään B alalukuun 21.A.62 kohta seuraavasti:
                  ”21.A.62   Käyttöönsoveltuvuustietojen saatavuus
                  
                  Tyyppihyväksyntätodistuksen tai rajoitetun tyyppihyväksyntätodistuksen haltijan on pidettävä saatavilla
                  
                              a)
                           
                           
                              vähintään yksi täydellinen käyttöönsoveltuvuustietojen kokonaisuus, joka on laadittu sovellettavien käyttöönsoveltuvuuden sertifiointiperusteiden mukaisesti, kaikille ilma-aluksen tunnetuille käyttäjille EU:ssa, ennen kuin koulutusorganisaation tai EU:n lentotoiminnan harjoittajan on otettava nämä käyttöönsoveltuvuustiedot käyttöön; ja
                           
                        
                              b)
                           
                           
                              käyttöönsoveltuvuustietojen mahdolliset muutokset kaikille ilma-aluksen tunnetuille käyttäjille EU:ssa; ja
                           
                        
                              c)
                           
                           
                              pyynnöstä a ja b kohdassa tarkoitetut asianmukaiset tiedot
                              
                                          1.
                                       
                                       
                                          käyttöönsoveltuvuustietojen yhden tai useamman kohdan noudattamisen varmistamisesta vastaavalle toimivaltaiselle viranomaiselle; ja
                                       
                                    
                                          2.
                                       
                                       
                                          henkilöille, joiden on noudatettava yhtä tai useampaa käyttöönsoveltuvuustietojen kohtaa.”
                                       
                                    
                        
            
                  16)
               
               
                  Korvataan kohta 21.A.90A seuraavasti:
                  ”21.A.90A   Soveltamisala
                  
                  Tässä alaluvussa vahvistetaan menettely tyyppihyväksyntätodistusten muuttamista varten sekä vahvistetaan niiden hakijoiden ja haltijoiden oikeudet ja velvollisuudet. Lisäksi tässä alaluvussa määritellään vakiomuutokset, joihin ei sovelleta tämän alaluvun mukaista hyväksyntämenettelyä. Tässä alaluvussa tehdyt viittaukset tyyppihyväksyntätodistuksiin kattavat sekä tyyppihyväksyntätodistukset että rajoitetut tyyppihyväksyntätodistukset.”
               
            
                  17)
               
               
                  Korvataan 21.A.90B kohdan a alakohta seuraavasti:
                  
                              ”a)
                           
                           
                              Vakiomuutokset ovat tyyppihyväksyntätodistukseen tehtäviä muutoksia, jotka
                              
                                          1.
                                       
                                       
                                          koskevat seuraavia ilma-aluksia:
                                          
                                                      i)
                                                   
                                                   
                                                      lentokoneet, joiden suurin sallittu lentoonlähtömassa (MTOM) on enintään 5 700 kg;
                                                   
                                                
                                                      ii)
                                                   
                                                   
                                                      pyöriväsiipiset ilma-alukset, joiden MTOM on enintään 3 175 kg;
                                                   
                                                
                                                      iii)
                                                   
                                                   
                                                      purjelentokoneet, moottoripurjelentokoneet, ilmapallot ja ilmalaivat siten kuin ELA1- tai ELA2-luokassa on määritelty;
                                                   
                                                
                                    
                                          2.
                                       
                                       
                                          ovat viraston julkaisemiin sellaisiin sertifiointieritelmiin sisältyvien suunnittelutietojen mukaisia, joihin sisältyvät hyväksyttävät menetelmät, tekniikat ja käytännöt vakiomuutosten toteuttamiseksi ja tunnistamiseksi sekä niihin liittyvät jatkuvaa lentokelpoisuutta koskevat ohjeet; ja
                                       
                                    
                                          3.
                                       
                                       
                                          eivät ole ristiriidassa tyyppihyväksyntätodistuksen haltijan tietojen kanssa.”
                                       
                                    
                        
            
                  18)
               
               
                  Korvataan kohta 21.A.91 seuraavasti:
                  ”21.A.91   Tyyppihyväksyntätodistuksen muutosten luokitus
                  
                  Tyyppihyväksyntätodistusten muutokset jaetaan suuriin ja pieniin muutoksiin. Pieni muutos on muutos, joka ei vaikuta merkittävästi tuotteen massaan, tasapainoon, rakennelujuuteen, luotettavuuteen, käyttöominaisuuksiin, melutasoon, polttoaineen päästöihin, pakokaasupäästöihin, käyttöönsoveltuvuustietoihin tai muihin ominaisuuksiin, jotka vaikuttavat tuotteen lentokelpoisuuteen. Rajoittamatta 21.A.19 kohdan soveltamista kaikkia muita muutoksia pidetään tässä alaluvussa suurina muutoksina. Suuret ja pienet muutokset on hyväksyttävä 21.A.95 tai 21.A.97 kohdan mukaisesti sekä yksilöitävä asianmukaisesti.”
               
            
                  19)
               
               
                  Korvataan 21.A.92 kohta seuraavasti:
                  ”21.A.92   Hakukelpoisuus
                  
                  
                              a)
                           
                           
                              Vain tyyppihyväksyntätodistuksen haltija voi hakea tyyppihyväksyntätodistukseen tehtävän suuren muutoksen hyväksymistä tämän alaluvun mukaisesti. Muiden on haettava tyyppihyväksyntätodistukseen tehtävän suuren muutoksen hyväksymistä E alaluvun mukaisesti.
                           
                        
                              b)
                           
                           
                              Kuka tahansa luonnollinen henkilö tai oikeushenkilö voi hakea tyyppihyväksyntätodistukseen tehtävän pienen muutoksen hyväksymistä tämän alaluvun mukaisesti.”
                           
                        
            
                  20)
               
               
                  Korvataan 21.A.93 kohta seuraavasti:
                  ”21.A.93   Hakeminen
                  
                  Hakemus tyyppihyväksyntätodistukseen tehtävän muutoksen hyväksymisestä on tehtävä viraston vahvistamassa muodossa ja sen vahvistamalla tavalla, ja hakemuksessa on oltava seuraavat tiedot:
                  
                              a)
                           
                           
                              Muutoksen kuvaus, josta käyvät ilmi
                              
                                          1.
                                       
                                       
                                          kaikki tyyppisuunnitelman ja hyväksyttyjen käsikirjojen osat, joihin muutos vaikuttaa; ja
                                       
                                    
                                          2.
                                       
                                       
                                          sertifiointieritelmät ja ympäristönsuojeluvaatimukset, jotka muutos on suunniteltu täyttämään 21.A.101 kohdan mukaisesti.
                                       
                                    
                        
                              b)
                           
                           
                              Tiedot mahdollisista uudelleentutkinnoista, jotka tarvitaan sen osoittamiseksi, että muutettu tuote on sovellettavien sertifiointieritelmien ja ympäristönsuojeluvaatimusten mukainen.
                           
                        
                              c)
                           
                           
                              Jos muutos vaikuttaa käyttöönsoveltuvuustietoihin, hakemuksen on sisällettävä tarvittavat muutokset käyttöönsoveltuvuustietoihin tai sitä on täydennettävä alkuperäisen hakemuksen esittämisen jälkeen näiden muutosten sisällyttämiseksi siihen.”
                           
                        
            
                  21)
               
               
                  Korvataan kohta 21.A.95 seuraavasti:
                  ”21.A.95   Pienet muutokset
                  
                  Tyyppihyväksyntätodistukseen tehtävät pienet muutokset luokittelee ja hyväksyy joko
                  
                              a)
                           
                           
                              virasto; tai
                           
                        
                              b)
                           
                           
                              asianmukaisesti hyväksytty suunnitteluorganisaatio viraston kanssa sovitun menettelyn mukaisesti.”
                           
                        
            
                  22)
               
               
                  Korvataan 21.A.97 kohdan b alakohta seuraavasti:
                  
                              ”b)
                           
                           
                              Tyyppihyväksyntätodistukseen tehtävän suuren muutoksen hyväksyntä on rajattu koskemaan vain sitä tai niitä tyyppihyväksyntätodistukseen sisältyviä ilma-aluksen konfiguraatioita, joihin muutos on tehty.”
                           
                        
            
                  23)
               
               
                  Korvataan 21.A.101 kohta seuraavasti:
                  ”21.A.101   Sovellettavat sertifiointieritelmät ja ympäristönsuojeluvaatimukset
                  
                  
                              a)
                           
                           
                              Tyyppihyväksyntätodistuksen muutoksen hakijan on osoitettava, että muutettu tuote täyttää siihen sovellettavat sertifiointieritelmät, jotka ovat voimassa muutoksen hakemispäivänä, ellei noudateta sertifiointieritelmien myöhemmin voimaantulevia muutoksia hakijan päätöksestä tai e ja f alakohdan mukaisesti, ja 21.A.18 kohdan mukaiset ympäristönsuojeluvaatimukset.
                           
                        
                              b)
                           
                           
                              Poiketen siitä, mitä a alakohdassa säädetään, hakija voi osoittaa, että muutettu tuote on jonkin aiemman a alakohdassa tarkoitetun sertifiointieritelmien muutoksen mukainen ja muun sellaisen sertifiointieritelmän muutoksen mukainen, jonka virasto katsoo suoraan liittyvän asiaan. Aiemmin muutetuille sertifiointieritelmille ei kuitenkaan voida antaa etusijaa niihin sertifiointieritelmiin nähden, joihin tyyppihyväksyntätodistuksessa viitataan. Hakija voi osoittaa aiemman sertifiointieritelmien muutoksen noudattamisen seuraavien osalta:
                              
                                          1.
                                       
                                       
                                          Muutos, jota virasto ei pidä merkittävänä. Virasto ottaa tietyn muutoksen merkittävyyttä arvioidessaan huomioon kaikki asiaan liittyvät aiemmat olennaiset suunnitelmamuutokset sekä kaikki tuotteen tyyppihyväksyntätodistukseen sovellettavien sertifiointieritelmien asiaankuuluvat muutokset. Yhden seuraavista perusteista täyttäviä muutoksia pidetään automaattisesti merkittävinä:
                                          
                                                      i)
                                                   
                                                   
                                                      yleistä konfiguraatiota tai rakenneperiaatteita ei ole säilytetty;
                                                   
                                                
                                                      ii)
                                                   
                                                   
                                                      muutettavan tuotteen sertifioinnissa käytetyt oletukset eivät enää pidä paikkaansa.
                                                   
                                                
                                    
                                          2.
                                       
                                       
                                          Sellainen alue, järjestelmä, osa tai laite, johon muutos ei viraston mukaan vaikuta.
                                       
                                    
                                          3.
                                       
                                       
                                          Sellainen alue, järjestelmä, osa tai laite, johon muutos vaikuttaa, mutta jonka osalta a alakohdassa tarkoitettujen sertifiointieritelmien noudattaminen ei viraston mukaan merkittävästi parantaisi muutetun tuotteen turvallisuustasoa tai olisi epäkäytännöllistä toteuttaa.
                                       
                                    
                        
                              c)
                           
                           
                              Hakija, joka hakee muutosta ilma-alukseen (muuhun kuin pyöriväsiipiseen ilma-alukseen), jonka enimmäispaino on enintään 2 722 kg (6 000 lbs) tai muuhun kuin turbiinimoottorikäyttöiseen pyöriväsiipiseen ilma-alukseen, jonka enimmäispaino on enintään 1 361 kg (3 000 lbs), voi osoittaa, että muutettu tuote on tyyppihyväksyntätodistuksen viitteessä mainittujen tyyppihyväksynnän perusteiden mukainen. Jos virasto kuitenkin katsoo, että muutos on merkittävä jollakin alueella, virasto voi määrätä noudatettavaksi tyyppihyväksyntätodistuksessa mainittujen tyyppihyväksynnän perusteiden sellaista muutosta, joka on voimassa hakemispäivänä, sekä mitä tahansa sertifiointieritelmää, jonka virasto katsoo liittyvän asiaan suoraan, ellei virasto myös katso, ettei kyseisen muutoksen tai sertifiointieritelmän noudattaminen paranna merkittävästi muutetun tuotteen turvallisuustasoa tai että sen noudattaminen olisi epäkäytännöllistä.
                           
                        
                              d)
                           
                           
                              Jos virasto katsoo, etteivät muutoksenhakupäivänä voimassa olevat sertifiointieritelmät sisällä riittäviä vaatimuksia ehdotetun muutoksen osalta, hakijan on noudatettava myös kaikkia erityisehtoja ja niiden muutoksia, jotka säädetään noudatettaviksi 21.A.16B kohdan mukaisesti, jotta voidaan saavuttaa turvallisuustaso, joka vastaa muutoksen hakemispäivänä voimassa olevissa sertifiointieritelmissä määritettyä turvallisuustasoa.
                           
                        
                              e)
                           
                           
                              Suuren lentokoneen ja suuren pyöriväsiipisen ilma-aluksen tyyppihyväksyntätodistuksen muutosta koskeva hakemus on voimassa viisi vuotta ja muun tyyppihyväksyntätodistuksen muutoshakemus kolme vuotta. Jos muutosta ei ole hyväksytty tai on ilmeistä, että sitä ei hyväksytä tässä alakohdassa tarkoitetun ajanjakson kuluessa, hakija voi
                              
                                          1.
                                       
                                       
                                          tehdä tyyppihyväksyntätodistuksen muutoksesta uuden hakemuksen ja noudattaa kaikkia a alakohdan ehtoja, joita sovellettiin myös alkuperäiseen muutosta koskevaan hakemukseen; tai
                                       
                                    
                                          2.
                                       
                                       
                                          hakea alkuperäiseen hakemukseen pidennystä ja noudattaa niitä a alakohdan mukaisia ehtoja, jotka ovat voimassa hakijan valitsemana hakemuksen päivänä, joka ei saa olla aikaisempi kuin päivä, joka edeltää muutoksen hyväksymispäivää enintään tässä alakohdassa alkuperäistä muutoshakemusta varten vahvistetun ajan.
                                       
                                    
                        
                              f)
                           
                           
                              Jos hakija haluaa noudattaa jotakin sellaisen sertifiointieritelmiin tehdyn muutoksen mukaista sertifiointieritelmää, joka on tullut voimaan tyyppihyväksyntämuutosta koskevan hakemuksen jättämisen jälkeen, hakijan on noudatettava myös muita sertifiointieritelmiä, joiden virasto katsoo suoraan liittyvän asiaan.
                           
                        
                              g)
                           
                           
                              Jos ilma-aluksen tyyppihyväksyntätodistuksen muutoshakemus sisältää käyttöönsoveltuvuustietojen muutokset tai hakemusta täydennetään alkuperäisen hakemuksen jättämisen jälkeen näiden muutosten sisällyttämiseksi siihen, käyttöönsoveltuvuustietojen sertifiointiperusteet määritetään a, b, c, d ja f alakohdan mukaisesti.”
                           
                        
            
                  24)
               
               
                  Korvataan 21.A.103 kohta seuraavasti:
                  ”21.A.103   Hyväksynnän antaminen
                  
                  
                              a)
                           
                           
                              Hakijalla on oikeus saada viraston hyväksyntä tyyppihyväksyntätodistuksen suurelle muutokselle seuraavien edellytysten täyttyessä:
                              
                                          1.
                                       
                                       
                                          hakija on antanut 21.A.20 kohdan d alakohdassa tarkoitetun vakuutuksen; ja
                                       
                                    
                                          2.
                                       
                                       
                                          on osoitettu, että
                                          
                                                      i)
                                                   
                                                   
                                                      muutettu tuote on sovellettavien sertifiointieritelmien ja ympäristönsuojeluvaatimusten mukainen, kuten 21.A.101 kohdassa eritellään;
                                                   
                                                
                                                      ii)
                                                   
                                                   
                                                      mahdollisesti täyttämättä jääneet lentokelpoisuusehdot on kompensoitu tekijöillä, jotka antavat vastaavan turvallisuustason; ja
                                                   
                                                
                                                      iii)
                                                   
                                                   
                                                      mikään piirre tai ominaisuus ei tee tuotteesta vaarallista niissä käyttötarkoituksissa, joita varten sertifiointia haetaan.
                                                   
                                                
                                    
                                          3.
                                       
                                       
                                          jos kyseessä on muutos, joka vaikuttaa käyttöönsoveltuvuustietoihin, on osoitettu, että tarvittavat muutokset käyttöönsoveltuvuustietoihin ovat 21.A.101 kohdan g alakohdan mukaisten käyttöönsoveltuvuustietojen sertifiointiperusteiden mukaisia;
                                       
                                    
                                          4.
                                       
                                       
                                          poiketen siitä, mitä 3 kohdassa säädetään, ja 21.A.20 kohdan d alakohdassa tarkoitettuun ilmoitukseen liitetystä hakijan pyynnöstä, ilma-aluksen tyyppihyväksyntätodistuksen suuri muutos voidaan hyväksyä ennen sovellettavien käyttöönsoveltuvuustietojen sertifiointiperusteiden noudattamisen osoittamista, jos hakija osoittaa käyttöönsoveltuvuustietojen sertifiointiperusteiden noudattamisen ennen kuin käyttöönsoveltuvuustietoja on todellisuudessa käytettävä.”
                                       
                                    
                        
                              b)
                           
                           
                              Tyyppihyväksyntätodistukseen tehtävä pieni muutos hyväksytään 21.A.95 kohdan mukaisesti vain, jos on osoitettu, että muutettu tuote on sovellettavien sertifiointieritelmien mukainen siten kuin 21.A.101 kohdassa eritellään.”
                           
                        
            
                  25)
               
               
                  Korvataan 21.A.105 kohta seuraavasti:
                  ”21.A.105   Tietojen säilyttäminen
                  
                  Hakijan on pidettävä kaikki olennaiset suunnittelutiedot, piirustukset ja koeraportit, muutetun tuotteen tarkastustiedot mukaan luettuina, viraston käytettävissä ja tiedot on säilytettävä, jotta voidaan hankkia tarvittavat tiedot muutetun tuotteen jatkuvan lentokelpoisuuden, käyttöönsoveltuvuustietojen jatkuvan voimassaolon ja sovellettavien ympäristönsuojeluvaatimusten mukaisuuden varmistamiseksi.”
               
            
                  26)
               
               
                  Korvataan 21.A.107 kohdan a alakohta seuraavasti:
                  
                              ”a)
                           
                           
                              Tyyppihyväksyntätodistukseen tehtävän pienen muutoksen hyväksynnän haltijan on laadittava jatkuvan lentokelpoisuuden ylläpitämistä varten sovellettavien tyyppihyväksynnän perusteiden mukaisesti vähintään yksi muutosohjesarja sitä tuotetta varten, johon pieni muutos tehdään, ja toimitettava se jokaiselle yhden tai useamman sellaisen ilma-aluksen, moottorin tai potkurin tunnetulle omistajalle, johon pieni muutos tehdään, tuotteen toimituksen tai kyseisen ilma-aluksen ensimmäisen lentokelpoisuustodistuksen antamisen yhteydessä, joista ajankohdista on valittava myöhäisempi, ja sen jälkeen annettava ohjeiden muutokset pyynnöstä jokaisen sellaisen henkilön käytettäväksi, jonka on noudatettava jotakin ohjeisiin sisältyvää velvoitetta.”
                           
                        
            
                  27)
               
               
                  Lisätään 21.A.108 kohta seuraavasti:
                  ”21.A.108   Käyttöönsoveltuvuustietojen saatavuus
                  
                  Jos kyseessä on muutos, joka vaikuttaa käyttöönsoveltuvuustietoihin, pienen muutoksen hyväksynnän haltijan on pidettävä saatavilla
                  
                              a)
                           
                           
                              vähintään yksi täydellinen käyttöönsoveltuvuustietojen muutosten kokonaisuus, joka on laadittu sovellettavien käyttöönsoveltuvuustietojen sertifiointiperusteiden mukaisesti, kaikille tunnetuille muutetun ilma-aluksen käyttäjille EU:ssa, ennen kuin koulutusorganisaation tai lentotoiminnan harjoittajan EU:ssa on otettava nämä käyttöönsoveltuvuustiedot käyttöön; ja
                           
                        
                              b)
                           
                           
                              käyttöönsoveltuvuustietojen mahdolliset lisämuutokset kaikille tunnetuille muutetun ilma-aluksen käyttäjille EU:ssa; ja
                           
                        
                              c)
                           
                           
                              pyynnöstä a ja b kohdassa tarkoitetut muutokset soveltuvin osin
                              
                                          1.
                                       
                                       
                                          tällaisten käyttöönsoveltuvuustietojen yhden tai useamman kohdan noudattamisen tarkastamisesta vastaavalle toimivaltaiselle viranomaiselle; ja
                                       
                                    
                                          2.
                                       
                                       
                                          henkilöille, joiden on noudatettava yhtä tai useampaa käyttöönsoveltuvuustietojen kohtaa.”
                                       
                                    
                        
            
                  28)
               
               
                  Korvataan 21.A.109 kohta seuraavasti:
                  ”21.A.109   Velvollisuudet ja EPA-merkintä
                  
                  Tyyppihyväksyntätodistuksen pienen muutoksen hyväksynnän haltijan on
                  
                              a)
                           
                           
                              sitouduttava 21.A.4, 21.A.105, 21.A.107 ja 21.A.108 kohdassa säädettyihin velvollisuuksiin; ja
                           
                        
                              b)
                           
                           
                              tehtävä 21.A.804 kohdan a alakohdan mukainen merkintä, joka sisältää kirjaimet ”EPA” (European Part Approval).”
                           
                        
            
                  29)
               
               
                  Korvataan 21.A.111 kohta seuraavasti:
                  ”21.A.111   Soveltamisala
                  
                  Tässä alaluvussa vahvistetaan menettely tyyppihyväksyntätodistusten suurten muutosten hyväksymistä varten lisätyyppihyväksyntätodistusmenettelyillä sekä vahvistetaan kyseisten todistusten hakijoiden ja haltijoiden oikeudet ja velvollisuudet.”
               
            
                  30)
               
               
                  Korvataan 21.A.113 kohdan b alakohta seuraavasti:
                  
                              ”b)
                           
                           
                              Lisätyyppihyväksyntätodistusta koskevan hakemuksen mukana on toimitettava 21.A.93 kohdassa vaaditut kuvaukset, tunnistetiedot ja käyttöönsoveltuvuustietoihin tehdyt muutokset. Lisäksi hakemuksen mukana on toimitettava perustelut sille, että tiedot, joihin nämä seikat perustuvat, ovat riittävät joko hakijan omassa käytössä olevina resursseina tai tyyppihyväksyntätodistuksen haltijan kanssa tehdyn järjestelyn perusteella.”
                           
                        
            
                  31)
               
               
                  Korvataan 21.A.118A kohdan a alakohta seuraavasti:
                  
                              ”a)
                           
                           
                              huolehdittava velvollisuuksista, jotka
                              
                                          1.
                                       
                                       
                                          säädetään 21.A.3A, 21.A.3B, 21.A.4, 21.A.105, 21.A.119, 21.A.120A ja 21.A.120B kohdassa;
                                       
                                    
                                          2.
                                       
                                       
                                          johtuvat yhteistyöstä tyyppihyväksyntätodistuksen haltijan kanssa 21.A.115 kohdan d alakohdan 2 alakohdan mukaisesti;
                                       
                                    ja täytettävä edelleen 21.A.112B kohdan perusteet;”
                           
                        
            
                  32)
               
               
                  Korvataan 21.A.119 kohta seuraavasti:
                  ”21.A.119   Käsikirjat
                  
                  Lisätyyppihyväksyntätodistuksen haltijan on laadittava tuotteelle kaikkien sellaisten käsikirjojen alkuperäiskappaleet, joita sovellettavat tyyppihyväksynnän perusteet ja käyttöönsoveltuvuustietojen sertifiointiperusteet sekä tuotteen ympäristönsuojeluvaatimukset edellyttävät ja jotka ovat tarpeen lisätyyppihyväksyntätodistuksen mukaisesti tehtyjen muutosten kattamiseksi, ylläpidettävä ja päivitettävä niitä sekä toimitettava pyydettäessä virastolle käsikirjojen jäljennökset.”
               
            
                  33)
               
               
                  Korvataan 21.A.120 kohdan otsikko seuraavasti:
                  ”21.A.120A   Jatkuvan lentokelpoisuuden ylläpitämistä koskevat ohjeet”
               
            
                  34)
               
               
                  Lisätään E alalukuun 21.A.120B kohta seuraavasti:
                  ”21.A.120B   Käyttöönsoveltuvuustietojen saatavuus
                  
                  Jos kyseessä on muutos, joka vaikuttaa käyttöönsoveltuvuustietoihin, lisätyyppihyväksyntätodistuksen pienen muutoksen hyväksynnän haltijan on pidettävä saatavilla
                  
                              a)
                           
                           
                              vähintään yksi täydellinen käyttöönsoveltuvuustietojen muutosten kokonaisuus, joka on laadittu sovellettavien käyttöönsoveltuvuustietojen sertifiointiperusteiden mukaisesti, kaikille tunnetuille muutetun ilma-aluksen käyttäjille EU:ssa, ennen kuin koulutusorganisaation tai lentotoiminnan harjoittajan EU:ssa on otettava nämä käyttöönsoveltuvuustiedot käyttöön; ja
                           
                        
                              b)
                           
                           
                              käyttöönsoveltuvuustietojen mahdolliset lisämuutokset kaikille tunnetuille muutetun ilma-aluksen käyttäjille EU:ssa; ja
                           
                        
                              c)
                           
                           
                              pyynnöstä a ja b kohdassa tarkoitetut muutokset soveltuvin osin
                              
                                          1.
                                       
                                       
                                          tällaisten käyttöönsoveltuvuustietojen yhden tai useamman kohdan noudattamisen tarkastamisesta vastaavalle toimivaltaiselle viranomaiselle; ja
                                       
                                    
                                          2.
                                       
                                       
                                          henkilöille, joiden on noudatettava yhtä tai useampaa käyttöönsoveltuvuustietojen kohtaa.”
                                       
                                    
                        
            
                  35)
               
               
                  Korvataan 21.A.174 kohdan b alakohdan 2 alakohdan iii alakohta seuraavasti:
                  
                              ”iii)
                           
                           
                              lentokäsikirja, jos sitä edellytetään kyseiseen ilma-alukseen sovellettavissa sertifiointieritelmissä;”
                           
                        
            
                  36)
               
               
                  Korvataan 21.A.239 kohdan a alakohdan 1 alakohta seuraavasti:
                  
                              ”1.
                           
                           
                              varmistaa, että tuotteiden, osien ja laitteiden suunnittelu tai niiden suunnitelmien muutokset ovat sovellettavien tyyppihyväksynnän perusteiden ja käyttöönsoveltuvuustietojen sertifiointiperusteiden sekä ympäristönsuojeluvaatimusten mukaiset; ja”
                           
                        
            
                  37)
               
               
                  Korvataan 21.A.245 kohta seuraavasti:
                  ”21.A.245   Hyväksyntää koskevat vaatimukset
                  
                  Suunnitteluorganisaation on osoitettava 21.A.243 kohdan mukaisesti toimitettujen tietojen perusteella, että 21.A.239 kohdan vaatimusten noudattamisen lisäksi
                  
                              a)
                           
                           
                              kaikilla teknisillä osastoilla on riittävä määrä ja riittävän kokeneita henkilöitä, joilla on asianmukaiset valtuudet huolehtia heille kuuluvista tehtävistä, ja nämä valtuudet yhdessä toimitilojen, välineiden ja varusteiden kanssa riittävät tuotetta koskevien lentokelpoisuus-, käyttöönsoveltuvuus- ja ympäristötavoitteiden saavuttamiseen;
                           
                        
                              b)
                           
                           
                              osastojen välinen ja osastojen sisäinen lentokelpoisuuteen, käyttöönsoveltuvuuteen ja ympäristönsuojeluun liittyvä toiminta on koordinoitu kattavasti ja tehokkaasti.”
                           
                        
            
                  38)
               
               
                  Korvataan 21.A.247 kohta seuraavasti:
                  ”21.A.247   Suunnittelunvarmistusjärjestelmän muutokset
                  
                  Suunnitteluorganisaation hyväksynnän antamisen jälkeen virastolla on hyväksytettävä kaikki suunnittelunvarmistusjärjestelmään tehtävät muutokset, joilla on merkitystä vaatimustenmukaisuuden tai lentokelpoisuus-, käyttöönsoveltuvuus- ja ympäristönsuojeluvaatimusten noudattamisen osoittamisen kannalta. Hyväksymishakemus on tehtävä virastolle kirjallisesti ja suunnitteluorganisaation on osoitettava toimittamalla käsikirjaan ehdotetut muutokset virastolle ennen muutoksen toteuttamista, että organisaatio täyttää muutoksen jälkeen edelleen tämän alaluvun vaatimukset.”
               
            
                  39)
               
               
                  Korvataan 21.A.251 kohta seuraavasti:
                  ”21.A.251   Hyväksymisehdot
                  
                  Hyväksymisehdoissa on yksilöitävä suunnittelutyön tyypit sekä tuote-, osa- ja laiteryhmät, joita varten suunnitteluorganisaatiolla on suunnitteluorganisaation hyväksyntä, sekä toiminnot ja tehtävät, joita organisaatio on hyväksytty suorittamaan tuotteiden lentokelpoisuuden, käyttöönsoveltuvuuden sekä melu-, polttoaine- ja pakokaasupäästöjen osalta. Jos suunnitteluorganisaation hyväksyntä kattaa myös apuvoimalaitteen (APU) tyyppihyväksynnän tai ETSO-valtuutuksen, hyväksymisehdot sisältävät lisäksi tuotteiden tai APU:jen luettelon. Kyseiset ehdot on annettava suunnitteluorganisaation hyväksynnän osana.”
               
            
                  40)
               
               
                  Muutetaan 21.A.263 kohta seuraavasti:
                  
                              a)
                           
                           
                              Korvataan b kohdan 2 alakohta seuraavasti:
                              
                                          ”2.
                                       
                                       
                                          tyyppihyväksyntätodistus tai tyyppihyväksyntätodistukseen tehtävän suuren muutoksen hyväksyntä; tai”
                                       
                                    
                        
                              b)
                           
                           
                              Korvataan c alakohdan 1 ja 2 alakohta seuraavasti:
                              
                                          ”1.
                                       
                                       
                                          luokitella tyyppihyväksyntätodistusten muutokset ja korjaukset suuriksi tai pieniksi;
                                       
                                    
                                          2.
                                       
                                       
                                          hyväksyä pieniä tyyppihyväksyntätodistusten muutoksia ja pieniä korjauksia;”
                                       
                                    
                        
            
                  41)
               
               
                  Korvataan 21.A.435 kohdan a alakohta seuraavasti:
                  
                              ”a)
                           
                           
                              Korjaus voi olla suuri tai pieni. Luokittelu on tehtävä tyyppihyväksyntätodistuksen muutosta koskevien 21.A.91 kohdan perusteiden mukaisesti.”
                           
                        
            
                  42)
               
               
                  Korvataan 21.A.604 kohdan a alakohta seuraavasti:
                  
                              ”a)
                           
                           
                              poiketen siitä, mitä 21.A.603 kohdassa, 21.A.606 kohdan c alakohdassa, 21.A.610 ja 21.A.615 kohdassa säädetään, sovelletaan 21.A.15, 21.A.16B, 21.A.17A, 21.A.17B, 21.A.20, 21.A.21, 21.A.31, 21.A.33 ja 21.A.44 kohtaa, mutta tyyppihyväksyntätodistuksen asemesta annetaan ETSO-valtuutus 21.A.606 kohdan mukaisesti;”
                           
                        
            
                  43)
               
               
                  Muutetaan liitteessä I (osa 21) olevan B luvun D alaluku seuraavasti:
                  
                              a)
                           
                           
                              Poistetaan nykyinen ilmaisu ”Viraston vahvistamia hallinnollisia menettelyjä sovelletaan”.
                           
                        
                              b)
                           
                           
                              Lisätään 21.B.70 kohta seuraavasti:
                              ”21.B.70   Tyyppihyväksyntätodistusten muutosten hyväksyntä
                              
                              Käyttöönsoveltuvuustietojen muutosten hyväksyntä sisältyy tyyppihyväksyntätodistuksen muutoksen hyväksyntään. Viraston on kuitenkin käytettävä erillistä luokitusta ja hyväksymismenettelyjä käyttöönsoveltuvuustietojen muutosten hallinnointia varten.”
                           
                        
            
                  44)
               
               
                  Korvataan 21.B.326 kohdan b alakohdan 1 alakohdan iii alakohta seuraavasti:
                  
                              ”iii)
                           
                           
                              ilma-alus on tarkastettu asetuksen (EY) N:o 2042/2003 liitteen I (osa M) sovellettavien säännösten mukaisesti;”
                           
                        
            
                  45)
               
               
                  Korvataan 21.B.327 kohdan a alakohdan 2 alakohdan i alakohdan C alakohta seuraavasti:
                  
                              ”C)
                           
                           
                              ilma-alus on tarkastettu asetuksen (EY) N:o 2042/2003 liitteen I (osa M) sovellettavien säännösten mukaisesti;”
                           
                        
            
                  46)
               
               
                  Lisäyksessä I olevan EASA 1 -lomakkeen kenttien 14a, 14b, 14c, 14d ja 14e on oltava merkitty harmaalla varjostuksella.
               
            
                  47)
               
               
                  Korvataan lisäyksessä I olevan EASA 1 -lomakkeen käyttöohjeita koskeva johdantolause seuraavasti:
                  ”Nämä ohjeet koskevat vain EASA 1 -lomakkeen käyttöä valmistustarkoituksiin. Asetuksen (EY) N:o 2042/2003 liitteessä I (osa M) oleva lisäys II kattaa EASA 1 -lomakkeen käytön huoltotarkoituksiin.”